stanford-oval/wikipedia huggingface dataset:
Aintree Racecourse
Aiheesta muualla

Aintreen radan kotisivut (Arkistoitu – Internet Archive)
Formula 1 -radat
| --- | --- |
Kaudella 2024:    Sakhir   Jedda   Melbourne   Suzuka   Shanghai   Miami   Imola   Monaco   Montréal   Barcelona   Spielberg   Silverstone   Budapest   Spa   Zandvoort   Monza   Baku   Singapore   Austin   México   Interlagos   Las Vegas   Lusail   Abu Dhabi 
Aikaisemmilla kausilla:    Adelaide   Ain-Diab   Aintree   Anderstorp   AVUS   Brands Hatch   Bremgarten   Buddh   Buenos Aires   Caesars Palace   Clermont-Ferrand   Dallas   Detroit   Dijon   Donington Park   East London   Estoril   Fuji   Hockenheim   Indianapolis   Istanbul   Jacarepaguá   Jarama   Jerez   Kyalami   Le Mans   Long Beach   Magny-Cours   Monsanto   Mont-Tremblant   Montjuïc   Mosport Park   Mugello   Nivelles-Baulers   Nürburgring   Paul Ricard   Pedralbes   Pescara   Phoenix   Portimão   Porto   Reims   Riverside   Rouen   Sebring   Sepang   Sotši   TI   Valencia   Watkins Glen   Yeongam   Zeltweg   Zolder 
Formula 1 -luokan Britannian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Silverstone Circuit (1950–1954, 1956, 1958, 1960, 1963, 1965, 1967, 1971, 1973, 1975, 1977, 1979, 1981, 1983, 1985, 1987–) Aintree Racecourse (1955, 1957, 1959, 1961–1962) Brands Hatch (1964, 1966, 1968, 1970, 1972, 1974, 1976, 1978, 1980, 1982, 1984, 1986)
William Joseph Justice

William Joseph Justice (s. 8. toukokuuta 1942 Lawrence, Massachusetts) on yhdysvaltalainen roomalaiskatolinen piispa. Hänet vihittiin papiksi San Franciscon arkkihiippakuntaan 17. toukokuuta 1968 ja nimitettiin sen vihkipiispaksi sekä Mathara in Proconsularin titulaaripiispaksi 10. huhtikuuta 2008. Piispaksi vihkiminen seurasi 28. toukokuuta. Pääkonsekraattorina toimi George Hugh Niederauer, jota avustivat John Charles Wester ja Randolph Roque Calvo.
Abdisalam Ibrahim

Abdisalam Abdulkadir Ibrahim (s. 1. toukokuuta 1991 Mogadishu, Somalia) on norjalais-somalialainen jalkapalloilija, joka pelaa Englannissa Manchester Cityn joukkueessa. Hän on ensimmäinen somalisyntyinen pelaaja Englannin Valioliigassa. Ibrahim pelaa myös Norjan nuorten alle 21-vuotiaiden maajoukkueessa.
Ura

Ibrahim muutti Norjaan vuonna 1998, jossa aloitti uransa Øyer-Trettenin ja Fjellhamarin joukkueissa.
Vuoden 2007 alussa hän pääsi Manchester Cityn nuorten joukkueeseen, jossa hän pelasi FA Youth Cupin ja sen jälkeen FA Cupin pelejä. Helmikuussa 2010 hän teki ensiesiintymisen Englannin Valioliigassa Manchesterin riveissä 0-0 päättyneessä ottelussa Liverpoolia vastaan.
Aitolammen kaivos

Aitolammen kaivos on Heinävedelle suunnitteilla oleva grafiittikaivos. Brittiläis-ruotsalaisomisteisen Beowulf Mining Ltd:n suomalainen tytäryhtiö Oy Fennoscandian Resources Ab (vuodesta 2021 alkaen Grafintec Oy) sai vuonna 2016 malminetsintäluvan 1 000 hehtaarin suuruiselle Pitkäjärven malminetsintäalueelle, joka sijaitsee Heinäveden ja Leppävirran alueella. Yhtiö teki vuosina 2017-2018 timanttisyväkairauksia Pitkäjärven etsintäalueeseen kuuluvalla Aitolammen alueella. Kairausten perusteella alueella on hyödynnettävää malmia 19,3 miljonaa tonnia, josta grafiittia 848 000 tonnia. Malmin grafiittipitoisuus on keskimäärin 4,5 % ja rikkipitoisuus 4,8 %. Kaivos tulisi tuottamaan vaahdottamalla rikastettua grafiittikonsentraattia, jonka grafiittipitoisuus on 94-98 %. Kaivos olisi avolouhos ja malmin rikastus tapahtuisi kaivoksen yhteydessä.
Vuonna 2019 Beowulf Mining ilmoitti päättäneensä siirtää kaivoksen hankekartoituksen tekemistä muutamia vuosia eteenpäin tehdäkseen ensin selvitykset kaivoksen vaikutuksista ympäristöön. Lisäksi yhtiö halusi testata grafiittimalmin soveltuvuutta litiumioniakkujen valmistamiseen.  Joulukuussa 2020 perustettu yksityinen 9 hehtaarin kokoinen Aitoniemen yksityinen luonnonsuojelualue sijoittuu osittain Pitkäjärven malminetsintäalueelle. Grafintec Oy valitti asiasta Itä-Suomen hallinto-oikeudelle, koska sen mielestä luonnonsuojelualue perustettiin estämään malminetsintä ja mahdollisen kaivostoiminta alueella.
Kaivoshanketta vastustamaan on perustettu Heinävedellä Pro Heinävesi-kansanliike. Kaivoshankkeen ongelmina ovat malmin alhainen grafiittipitoisuus, suuri rikkipitoisuus ja rikastamisessa tarvittavan veden laskeminen alueen vesistöihin. Heinävedellä enemmistö kunnanvaltuutetuista kannattaa suojavyöhykkeiden kaavoittamista Valamon ja Lintulan luostarien ympärille niiden suojelemiseksi mahdollisen kaivoksen aiheuttamilta melu- ja pölyhaitoilta. Aitolammen kaivos ja Pitkäjärven malminetsintäalue sisältyisi Lintulan luostarin suoja-alueeseen.
Heinäveden alueella on toiminut aiemmin grafiittikaivoksia Suurenkahanvuorella 15 kilometriä Aitolammelta itään sekä Haapamäen alueella Käärmerinteellä (kokonaislouhinta 1200 t) ja Kultakalliolla (60t). Suurenkahanvuorella grafiittimalmia kaivettiin 1860- ja 1870-luvuilla sekä 1900-luvun alussa yhteensä 1 000 tonnia, josta grafiittia saatiin 200 tonnia. Käärmerinteellä malmia louhittiin 1 200 tonnia ja Kultakalliolla 60 tonnia.
Aiheesta muualla

Heinäveden kunta : Heinäveden Aitolammen malminetsintä[vanhentunut linkki]
Pro Heinävesi-liikkeen sivut
8. päivä (albumi)

| 8>  päivä Adi L Hasla |
| --- | --- | --- |

Studioalbumin tiedot
 Julkaistu: 8. toukokuuta 2020
 Kesto: 36.33
 Levy-yhtiö: Universal Music
Listasijoitukset
  17.
Adi L Haslan muut julkaisut
| Pieni punainen kana 2017 | 8. päivä 2020 |   |
8. Päivä on Adi L Haslan kolmas studioalbumi, joka julkaistiin 8. toukokuuta 2020.
Kappaleet

100KM – 3.23
Ne ei anna mun nukkuu – 3.03 (feat. Pihlaja)
Morfiini – 2.59
Samas venees – 2.41
Kaaos – 3.26 (feat. Elias Gould)
Kevät – 3.26 (feat. Pihlaja)
Kokonaan mun – 3.09
Ei saada takasin meit – 3.07
Elämä on komediaa – 2.55
Turta – 2.39
Miten täs kävi näin – 2.52 (feat. Lukas Leon)
Jumis – 2.20
Arvostelut

Soundi:
14. dalai-laman seuraaja

Nykyisen, järjestyksessään 14., dalai-laman seuraajasta ei ole selvyyttä, sillä perinteisen tiibetiläisen perimysjärjestyksen rinnalle on noussut Kiinan kommunistisen puolueen oma versio seuraavan dalai-laman valitsemisesta. Kiista on johtanut siihen, että dalai-lama-instituution tulevaisuus on epäselvä. Nykyinen dalai-lama Tenzin Gyatso pakeni Kiinasta vuonna 1959, minkä jälkeen Kiinan suhtautuminen tiibetinbuddhalaisuuteen ja erityisesti dalai-lamaan on ollut kielteinen. Kiina on myös ilmaissut tyytymättömyytensä, mikäli ulkomaat ovat missään tekemisissä dalai-laman tai Tiibetin pakolaishallituksen kanssa.
Tausta

Dalai-lama on tiibetinbuddhalaisuuteen kuuluvan geluk-koulukunnan tärkein opettaja. Hengellisen vallan lisäksi dalai-lamalla on perinteisesti ollut myös poliittista valtaa ja hän on johtanut Tiibetiä teokraattisella otteella.
Tiibetinbuddhalaisen perinteen mukaan uusi dalai-lama löydetään vanhan kuoleman jälkeen, mutta ei aina välittömästi: dalai-laman katsotaan olevan tulku, joka pystyy itse päättämään missä ja milloin hän syntyy uudelleen. Tulku on valinnut uudelleensyntymän, jotta voisi auttaa muita maailman olentoja valaistumaan.
Tausta > Panchen-lama

Panchen-laman tehtävä on johtaa uuden dalai-laman etsintöjä. Panchen-laman kuoltua istuva dalai-lama puolestaan tunnistaa uuden panchen-laman, joka myös on tulku.
Nykyinen dalai-lama tunnisti vuonna 1995 panchen-lamaksi 6-vuotiaan Gedhun Choekyi Nyiman, jota Kiina ei ole tunnustanut. Nyiman vangittiin pian tämän jälkeen, eikä hänestä ole kuultu sen jälkeen. Eräs Kiinaa edustava viranomainen sanoi Nyimanin elävän Gansussa, Pohjois-Kiinassa, mutta on myös todennäköistä, että häntä pidetään Pekingissä..
Nykyisen dalai-laman näkökulma

Huolimatta Tiibetin keskeisestä asemasta geluk-koulukunnassa, dalai-laman ei tarvitse olla tiibetiläinen: 4. dalai-lama syntyi Mongoliassa. Tämän vuoksi myös nykyinen dalai-lama on sanonut, että ei tulisi jälleensyntymään maassa, joka ei olisi vapaa.
Lokakuussa 2019 Gyatso sanoi, että nykyinen dalai-lama-järjestelmä on "feodaalinen", minkä vuoksi sen tulisi loppua.
Kiinan kommunistisen puolueen näkökulma

Kun nykyinen dalai-lama on tuonut esille tarpeen muuttaa perinteistä poikkeavaa vallanperimystä, Kiina on syyttänyt tätä buddhalaisuuden halventamisesta.
Maaliskuussa 2015 Tiibetin autonomisen alueen parlamentin edustaja Padma Choling sanoi, että dalai-lama ei voi päättää, haluaako hän uudelleensyntyä vai ei. Syynä tähän on se, että nykyinen dalai-lama ei myöskään saanut valita asemaansa, vaan hän seuraa ikivanhaa uskonnollista perinnettä keskuskomitean suostumuksella.
Aamunodottaja

| Aamunodottaja Verenpisara |
| --- | --- | --- |

Studioalbumin tiedot
 Julkaistu: 22. huhtikuuta 2002
 Tuottaja(t): Santeri Kallio
 Tyylilaji: hard rock
 Kesto: 38.04
 Levy-yhtiö: Sony BMG
Listasijoitukset
  29.
Verenpisaran muut julkaisut
|   | Aamunodottaja 2002 | Happosadetta 2003 |
Aamunodottaja on Verenpisara-yhtyeen huhtikuussa 2002 ilmestynyt ensimmäinen albumi. Aamunodottaja nousi ilmestymisviikollaan Suomen virallisen albumilistan sijalle 29. Albumin julkaisun yhteydessä Suomen Punainen Risti närkästyi levyn kannessa olleesta punaisesta rististä, ja levyt jouduttiin tavaramerkkikohun saattelemana vetämään pois kaupoista. Levy-yhtiö pahoitteli asiaa, ja kansitaiteen mentyä uusiksi levyt palautuivat kauppoihin.
Kappaleet

Sävellykset Santeri Kallio ja Rami Raski, sanoitukset Rami Raski, sovitukset Verenpisara.
Sinun tyyneytesi vie voiton kaikesta – 3.59
Aamunodottaja – 4.36
Nuoli – 3.24
Kun uni kuolee – 3.19
Inhimillisyyteni – 4.47
Tuuli – 4.06
Sinä olet vika – 3.21
Rytmi – 3.21
Harvoin – 3.03
Syntyminen – 4.49
Singlet > Sinun tyyneytesi vie voiton kaikesta

Sinun tyyneytesi vie voiton kaikesta – 3.55
Kun uni kuolee – 3.48
Arvetkin kauneuspilkuiksi – 4.04
Julkaistu maaliskuussa 2001.
Singlet > Aamunodottaja

Aamunodottaja – 4.01
Katso kuinka ystävä nukkuu – 4.10
Julkaistu 2002.
Singlet > Nuoli

Nuoli – 3.20
Savuava piippu – 3.48
Julkaistu 2002.
Kokoonpano

Santeri Kallio – kosketinsoittimet, kitarat
Rami Raski – laulu
Tomi Koivusaari – kitarat
Atte Sarkima – rummut
Niclas Etelävuori – basso
Kokoonpano > Vierailevat muusikot

Mikael Tanner – viulu, akustinen kitara
Arvostelut

Desibeli.net:
Imperiumi: 9/10
Soundi:
William Dean Howellsin mitali

William Dean Howellsin mitali on kirjallisuuspalkinto, jonka myöntää Yhdysvaltain taide- ja kirjallisuusakatemia. Palkinto on perustettu 1925, ja se on nimetty William Dean Howellsin mukaan. Se myönnetään viiden vuoden välein, yleensä edellisten vuosien aikana ilmestyneelle merkittävälle yhdysvaltalaiselle romaanille, joskin muutaman kerran se on myönnetty kirjailijalle koko hänen tuotannostaan. Palkittavan valitse akatemian jäsenistä muodostettu komitea ehdokkaista, jotka joku akatemian jäsen on valinnut.
Past winners

| Year | Author | Book |
| --- | --- | --- |
| 1925 | Mary E. Wilkins Freeman |  |
| 1930 | Willa Cather | Kuolema noutaa arkkipiispan |
| 1935 | Pearl S. Buck | Hyvä maa |
| 1940 | Ellen Glasgow |  |
| 1945 | Booth Tarkington |  |
| 1950 | William Faulkner |  |
| 1955 | Eudora Welty | The Ponder Heart |
| 1960 | James Gould Cozzens | By Love Possessed |
| 1965 | John Cheever | Wapshotien tarina |
| 1970 | William Styron | Nat Turnerin kapina |
| 1975 | Thomas Pynchon (kieltäytyi palkinnosta) | Painovoiman sateenkaari |
| 1980 | William Maxwell | So Long, See You Tomorrow |
| 1985 | ei myönnetty |  |
| 1990 | E. L. Doctorow | Gangsterin oppipoika |
| 1995 | John Updike | Jänis ei juokse |
| 2000 | Don DeLillo | Alamaailma |
| 2005 | Shirley Hazzard | The Great Fire |
| 2010 | Peter Matthiessen | Shadow Country |
| 2015 | William H. Gass | Middle C |
Aiheesta muualla

The William Dean Howells Medal Artsandletters.org. American Academy of Arts and Letters. Arkistoitu 14.3.2015. Viitattu 5.11.2016.
Margaret Atwood named honorary member of arts academy Bnd.com.  6.5.2015. Belleville News-Democrat. Arkistoitu 18.5.2015. Viitattu 5.11.2016.
Aisti-ilmavalvonta

Ilmavalvontalottia vartiossa jatkosodan aikaan
Aisti-ilmavalvonta (lyh. AIV) on näkö- ja kuulohavaintoihin perustuvaa ilmavalvontaa. Se täydentää tutkailmavalvontaa, ja kriisitilanteessa usein myös korvaa sen, sillä tutkakalustoon perustuva ilmavalvonta on erittäin haavoittuvainen sabotaasille ja tutkahakuisille ohjuksille.[lähde? ]
Aisti-ilmavalvonnan havainnot sekä sensorihavainnot voivat täydentää valtion keräämää ilmatilannekuvaa.
Etuja

edullisuus
mahdollisuus suorittaa myös mm. säteilynvalvontaa ja maahanlaskujen valvontaa
kattaa myös tutkakatveet
asemaverkosto korvattavissa nopeasti toisin kuin tutkien osalta
Mahdollistaa myös tutkassa näkymättömien häivekoneiden havaitsemisen ja tunnistuksen
Tutkahäirintä ei vaikuta toimintaan
Aisti-ilmavalvonta Suomessa

Aisti-ilmavalvontaa Suomessa toimeenpanevat ilmavalvontakomppaniat. Ilmavalvontakoulutusta varusmiehille antavat Suomessa kaikki kolme lennostoa sekä Ilmasotakoulu Tikkakoskella. Ilmavalvonnan aliupseerikurssi suoritaan AuK:ssa Tikkakoskella. Ilmavalvonnan reserviupseerikurssi järjestetään Tikkakoskella Ilmavoimien Reserviupseerikoulussa. Liikuteltavat ilmavalvonta-asemat perustuvat seitsemään osaan, joista jokaisen massa on noin 50 kg. Ilmavalvonta-asemat perustetaan yleensä korkeille mäille.[lähde? ]
Rauhan aikana myös normaalien viranomaistenselvennä oletetaan tekevän aisti-ilmavalvontaa muiden tehtäviensä ohella.
Ks. Sanomalaite M 90 (ilmavalvontapääte-versio)
Aisti-ilmavalvonta Suomessa > Toinen maailmansota

Suomessa talvisodan ja jatkosodan aikana aisti-ilmavalvontaa laajassa määrin harjoittivat Lotta Svärd -järjestön jäsenet. Kiinteiden ilmavartioasemien ilmavalvojien koulutus tapahtui Lotta Svärdin viesti- ja ilmavalvonta -kokonaisuudessa. Ilmavalvonta-asemina käytettiin usein valmiita kolmiomittaustorneja. Ellei tällaisia ollut olemassa niin ilmavalvontaa varten rakennettiin erityisiä torneja.[lähde? ]
William Joyce

| William Joyce |
| --- | --- |

Henkilötiedot
Syntynyt: 24. huhtikuuta 1906 New York, New York, Yhdysvallat
Kuollut: 3. tammikuuta 1946 (39 vuotta) Lontoo, Iso-Britannia
Kansalaisuus:   Yhdysvallat/  Saksa
Vanhemmat:  Michael ja Gertrude Emily Joyce
Siviilisääty:  naimisissa
Puoliso:  Hazel Kathleen Barr (1927–1936) Margaret Cairns White (1937–1946)
William Joyce, kutsumanimeltään Lord Haw-Haw, (24. huhtikuuta 1906 New York – 3. tammikuuta 1946 Lontoo) oli amerikanirlantilainen fasistipoliitikko, joka teki toisen maailmansodan aikana Saksasta käsin englanninkielisiä propagandalähetyksiä. Joyce oli Yhdysvaltain kansalainen, mutta hän asui pitkään Yhdistyneessä kuningaskunnassa ja sai vuonna 1933 itselleen maan passin ilmoittamalla hakemuksessaan olevansa syntyperäinen Britannian kansalainen. Oikeudessa sodan jälkeen katsottiin, että passin hankkiminen merkitsi sitoutumista uskollisuuteen Britanniaa kohtaan, ja hänet tuomittiin kuolemaan maanpetoksesta.. Saksan kansalaisuuden Joyce sai vuonna 1940.
William Joycen vanhemmat olivat Michael ja Gertrude Emily Joyce. Isä Michael oli muuttanut Irlannista Yhdysvaltoihin ja saanut maan kansalaisuuden 1894. William syntyi 1906 ja kolme vuotta myöhemmin perhe muutti takaisin Irlantiin, ja sieltä Englantiin vuonna 1921. 1930-luvulla Joyce oli Oswald Mosleyn johtaman British Union of Fascists -puolueen jäsen, kunnes hän 1937 perusti oman National Socialist League -puolueen. Elokuun 26. päivä 1939 Joyce muutti Saksaan. Joycen sisar on kertonut myöhemmin, että MI5:n agentti oli antanut vihjeen suunnitteilla olevasta Joycen pidätyksestä. Hän aloitti propagandalähetykset Saksasta myöhemmin samana vuonna. Lempinimensä Lord Haw-Haw hän sai 18. syyskuuta 1939 julkaistusta Jonah Barringtonin kirjoittamasta Daily Express -lehden artikkelista, jossa kuvattiin propagandalähetysten tekijän yläluokkaista puhetapaa. Tuossa vaiheessa lähetyksiä kuitenkin teki vielä Norman Baillie-Stewart, jonka puhetapaan kuvaus myös paremmin sopii.
Viimeisen lähetyksensä Joyce teki 30. huhtikuuta 1945, ilmeisesti humalassa, lopettaen sen sanoihin "Heil Hitler ja hyvästi." Hänet saatiin kiinni 28. toukokuuta Flensburgissa lähellä Tanskan rajaa, kun kaksi polttopuita keräämässä ollutta brittisotilasta tunnisti hänet äänen perusteella. Kiinnioton yhteydessä Joyce sai luodin jalkaansa, kun toinen sotilaista oli erehtynyt luulemaan Joycea aseistetuksi tämän ottaessa henkilöllisyyspapereita taskustaan.
Joyce oli elokuussa 1939 uusinut passinsa vuodeksi, joten aloittaessaan propagandalähetykset myöhemmin samana vuonna passin ollessa edelleen voimassa hän syyllistyi oikeuden tulkinnan mukaan maanpetokseen, vaikkei hän ollutkaan Yhdistyneen kuningaskunnan kansalainen. Joyce tuomittiin kuolemaan, ja hänet hirtettiin 3. tammikuuta 1946.
Afganistanin naisten jalkapallomaajoukkue

| Afganistan |
| --- | --- |

Liitto:  Afganistanin jalkapalloliitto
Maanosaliitto:  AFC
Valmentaja:  Kelly Lindsey
Eniten maaleja:  Marjan Haydaree 5
FIFA-ranking:  142 (maaliskuu 2019)
Ensimmäinen ottelu
  Nepal 13–0 Afganistan   (14. joulukuuta 2010) 
Suurin voitto
  Pakistan 0–4 Afganistan   (10. syyskuuta 2012) 
Suurin tappio
  Uzbekistan 20–0 Afganistan   (23. marraskuuta 2018) 
MM-kilpailut
Esiintymiset:  0 (ensimmäiset )
AM-kilpailut
Esiintymiset:  0 (ensimmäiset )
Afganistanin naisten jalkapallomaajoukkue on Afganistanin naisten edustusjoukkue jalkapallossa. Se toimii Afganistanin jalkapalloliiton alaisuudessa. Se ei ole koskaan edennyt maailman- tai Aasian-mestaruuskilpailuihin eikä osallistunut niiden karsintoihin. Maaliskuussa 2019 Afganistanin sijoitus maailmanrankingissa oli 142. Sen historian paras rankingsijoitus on 106. Ensimmäisen maaottelun Afganistan pelasi joulukuussa 2010 Nepalia vastaan.
Agnete Johnsen

| Agnete Johnsen |
| --- | --- |
 Agnete Johnsen vuonna 2016
Henkilötiedot
Syntynyt: 4. heinäkuuta 1994 (ikä 30) Uuniemi, Norja
Ammatti:  laulaja
Muusikko
Taiteilijanimi:  Agnete
Aktiivisena:  2008–
Tyylilajit:  popmusiikki ja rock 
Soittimet:  laulu
Yhtyeet:  The BlackSheeps
  [ Muokkaa Wikidatassa ] [ ohje ]  
Agnete Kristin Johnsen Saba, tunnetaan myös taiteilijanimellä Agnete (s. 4. heinäkuuta 1994) on norjansaamelainen laulaja, joka on kotoisin Uuniemestä. Hän aloitti uransa laulajana The BlackSheeps -yhtyeessä, jonka jäsenenä hän voitti Melodi Grand Prix Junior -kilpailun vuonna 2008 kappaleella Oro jaska, beana (Be quiet, dog). Saman yhtyeen laulajana hän osallistui Norjan euroviisukarsintana toimineeseen Melodi Grand Prix'in 2011 kappaleella Dance tonight, joka sijoittui karsinnassa toiseksi.
Agnete sijoittui vuonna 2013 toiseksi norjalaisessa Stjernekamp-musiikkikilpailussa. Hän voitti Norjan Tanssii tähtien kanssa -kilpailun (Skal vi danse) vuonna 2014.
27. helmikuuta 2016 Agnete voitti Norjan euroviisukarsintana toimineen Melodi Grand Prix -kilpailun kappaleella Icebreaker ja edusti näin Norjaa Eurovision laulukilpailussa 2016. Hän sijoittui toisessa semifinaalissa 13:ksi eikä päässyt finaaliin.
Agnete on etniseltä taustaltaan saamelainen. Hänen äitinsä on lastenkirjailija Signe Iversen.
XSPORT

| XSPORT |
| --- | --- |

Lähetykset alkoivat:  16. tammikuuta 2012
Omistaja:  Borys Kolesnikov
Tunnuslause:  Big Hockey come back!
Maa:   Ukraina
Kotisivu:  http://www.xsport.ua
Infobox OKNimi-testi OK: 
XSPORT on ukrainalainen televisiokanava. Kanava perustettiin 16. tammikuuta 2012 ja sillä näytetään urheilua. Sen omistaa Borys Kolesnikov. XSPORT lopetettiin vuonna 2015 mutta se jatkoi taas toimintaansa 2016.
Aitolikó

| Aitolikó Αιτωλικό |
| --- | --- |
 Aitolikón kaupunki.
 Kunnallisyksikön sijainti
 Aitolikó
 Koordinaatit: 38°26′12″N, 21°21′14″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Aitolia-Akarnania
Kunta:  Mesolóngi
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  380102
Väkiluku (2011):  6 561
 – Kaupunki­yhdys­kunta:  4 935
 – Kaupunki:  4 012
Aikavyöhyke:  UTC+2
 – Kesäaika:  UTC+3
Postinumero:  304 00
Suuntanumero(t):  26320
Rekisterikilpi:  ME
Infobox OKVirheellinen NIMI-arvo: 
Aitolikó (kreik. Αιτωλικό, kath.kreik. Αιτωλικόν, Aitolikón) on Kreikan kaupunki, samanniminen Mesolóngin kunnan kunnallisyksikkö (Δημοτική Ενότητα Αιτωλικού, Dimotikí Enótita Aitolikoú) ja entinen itsenäinen kunta, sekä samanniminen saari. Se sijaitsee Aitolia-Akarnanian alueyksikössä Länsi-Kreikan alueella. Koko kunnallisyksikön väkiluku on 6 561 ja varsinaisen Aitolikón kaupungin väkiluku 4 012 (vuonna 2011).
Aitolikón kaupunki on rakennettu samannimiselle pienelle saarelle, joka sijaitsee salmessa pohjoispuolisen Aitolikón laguunin ja etelänpuolisen Mesolóngin laguunin välillä. Aitolikón kunnallisyksikkö käsittää Mesolóngin kunnan pohjois- ja keskiosan, ja siihen kuuluvat Aitolikón saaren lisäksi Mesolóngin laguunissa sijaitsevat pienemmät saaret Póros ja Ntolmás sekä Aitolikón laguunin rannat.
Aitolikó oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mesolóngin kuntaan yhdessä Oiniádeen kanssa, jolloin se muuttui uuden kunnan kunnallisyksiköksi.
Kunnallisyksikön osat

Aitolikón kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágios Ilías | Ágios Ilías | 170 |
| Aitolikó | Ágios Nikólaos | 20 |
| Aitolikó | Aitolikó | 4 012 |
| Aitolikó | Boúza | 231 |
| Aitolikó | Chalíki | 120 |
| Aitolikó | Kefalóvryso | 405 |
| Aitolikó | Magoúles | 73 |
| Aitolikó | Mésa Pigádi | 16 |
| Aitolikó | Nisáki | 58 |
| Aitolikó | Póros (saari) | 0 |
| Chrysovérgi | Chrysovérgi | 465 |
| Chrysovérgi | Giatsaíika | 21 |
| Fragkoulaíika | Fragkoulaíika | 61 |
| Stamná | Kefalóvrysos | 225 |
| Stamná | Stamná | 651 |
| Stamná | Stathmós Stamnás | 33 |
Yhteensä: 6 561
Aiheesta muualla

Kuvia tai muita tiedostoja aiheesta Aitolikó Wikimedia Commonsissa
Abdiweli Mohamed Ali

| Abdiweli Mohamed Ali |
| --- | --- |

Puntmaan presidentti
 8. tammikuuta 2014 – 8. tammikuuta 2019  
Edeltäjä:  Abdirahman Mohamud Farole
Seuraaja:  Said Deni
Somalian pääministeri
 28. kesäkuuta 2011 – 17. lokakuuta 2012  
Edeltäjä:  Mohamed Abdullahi Mohamed
Seuraaja:  Abdi Farah Shirdon Saaid
Henkilötiedot
Syntynyt: 1965
Tiedot
Tutkinnot:  Harvardin yliopisto Vanderbiltin yliopisto
Abdiweli Mohamed Ali (s. 1965) on somalialainen poliitikko, joka toimi Somalian pääministerinä 2011–2012. Hän on opiskellut Harvardin ja Vanderbiltin yliopistoissa Yhdysvalloissa. Pääministerikaudellaan Ali valvoi prosessia, jolla islamilaisen Al-Shabaabin valtaa pienennettiin.
Vuonna 2014 Ali valittiin Puntmaan presidentiksi.
Aiheesta muualla

Kuvia tai muita tiedostoja aiheesta Abdiweli Mohamed Ali Wikimedia Commonsissa